ซิตคอม
ซิตคอมเป็นละครแนวสุขนาฏกรรม เลือกที่จะมองชีวิตมนุษย์ในแง่ขบขัน ล้อเลียน เอามาทำเป็นเรื่องตลกให้คนดูหัวเราะ โดยผูกเรื่อง สร้างสถานการณ์ให้เกิดอารมณ์ขันสนุกสนาน องค์ประกอบของละครซิตคอม มีรายละเอียดดังนี้ ด้านเนื้อหา หลากหลาย มีความสัมพันธ์หลายกลุ่ม หลายบุคคล, รูปแบบการนำเสนอ ไม่สมจริง แต่เนื้อหามาจากความจริง, จังหวะและการดำเนินเรื่องรวดเร็ว จบตามเวลา, มีพื้นฐานทางอารมณ์, ความสัมพันธ์ของตัวละครตามสูตรแน่นอน, ตัวละครมีลักษณะเหมือนจริง และ การแบ่งแยกวงในและวงนอกคือระหว่างนักแสดงประจำกับดารารับเชิญ
สมุดสีคราม
สมุดสีคราม เป็นละครโทรทัศน์เพื่อส่งเสริมการท่องเที่ยวของจังหวัดสมุทรสงคราม ดำเนินการโดยจังหวัดสมุทรสงคราม และสำนักงานการท่องเที่ยวและกีฬาจังหวัดสมุทรสงคราม โดยละครสมุดสีคราม ถูกสร้างขึ้นเพื่อให้ผู้ชมได้รับความบันเทิงไปพร้อมๆ กับความรู้และมุมมองที่น่าจดจำของจังหวัดสมุทรสงคราม และสร้างความนิยมเพื่อกระตุ้นให้เกิดการท่องเที่ยวในพื้นที่เพิ่มมากขึ้นตามมาสอดคล้องกับแคมเปญโปรโมตจังหวัดท่องเที่ยวใหม่ ภายใต้โครงการ "เมืองต้องห้าม...พลาด" ของการท่องเที่ยวแห่งประเทศไทย